ไม่ทราบว่ามี รพ.รัฐที่ไหนมียายุติการตั้งครรภ์ให้ฟรีบ้างมั้ยครับ(อายุครรภ์ไม่เกิน12Week)
สวัสดีค่ะงานการยุติการตั้งครรภ์ที่ไม่ผิดกฎหมายนั้นจะต้องทำโดยแพทย์และได้รับความยินยอมจากผู้เข้ารับบริการเท่านั้น โดยเข้าเกณฑ์อย่างใดอย่างหนึ่ง ดังนี้ อายุครรภ์ไม่เกิน 12 สัปดาห์ และยืนยันที่จะยุติการตั้งครรภ์ อายุครรภ์มากกว่า 12 สัปดาห์ แต่ไม่เกิน 20 สัปดาห์ และต้องผ่านการปรึกษาทางเลือกจากแพทย์เพื่อยุติการตั้งครรภ์โดยวิธีการยุติการตั้งครรภ์นั้นขึ้นกับอายุครรภ์ค่ะ ถ้าอายุครรภ์ไม่เกิน 9 สัปดาห์สามารถใช้วิธีการทำแท้งโดยการเหน็บยาได้ แต่หากอายุครรภ์มากขึ้นมาประมาณ 12-20 สัปดาห์อาจจะใช้วิธีการขูดมดลูกเข้ามาช่วย หากอายุครรภ์มากกว่านั้นอาจจะเป็นการอันตรายหรือเสี่ยงเกินไปที่จะทำแท้งแล้วไม่ว่าจะเป็นวิธีใด การทำจะต้องทำในรพ.และมีการเฝ้าระวังและติดตามอาการ ไม่สามารถไปรับยามาใช้เองได้ เพราะการใช้ยาเหล่านี้มีผลข้างเคียงอาจทำให้ตกเลือดมากจนมีภาวะช็อกได้ แนะนำการไปปรึกษากับแพทย์ตามรพ.mี่มีสิทธิ์การรักษาหรือรพ.ใกล้บ้านที่มีสูตินรีแพทย์ก่อนได้ค่ะ